কিন্তু তিনি অজ্ঞাত কারণে আবার বললেন,বাঙালি মা করতে জানে। তারা মূল অপরাধীদের ছেড়ে দিয়ে কথিত বিচারের নামে তামাশা শুরু করেছে। আওয়ামী লীগ দালাল আইনে লাধিক মানুষকে গ্রেফতার করেছিল। কিন্তু তাতে  কোনোভাবেই জামায়াতকে জড়ানো যায়নি। মূলত জামায়াত আধিপত্যবাদী ষড়যন্ত্রের বিরুদ্ধে প্রতিবাদী বলেই সরকার জামায়াতকে কোণঠাসা ও ধ্বংস করার জন্যই জামায়াতকে টার্গেট করেছে। তিনি বলেন,জামায়াত একটি গণতান্ত্রিক ও সাংবিধানিক দল। জাতীয় সংসদে জামায়াতের দুটি আসনও রয়েছে। কিন্তু সংবিধান সংশোধন কমিটি জামায়াতের এমপিদের ডাকা হয়নি। সরকার কেয়ারটেকার সরকার পদ্ধতি বাতিলের ব্যাপারে আদালতের দোহাই দিলেও আদালতের রায়ে বলা আছে আরও দু মেয়াদ কেয়ারটেকার সরকারের অধীনে নির্বাচন হতে পারবে। কিন্তু সরকার আদালতের সে নির্দেশনা মানবে না। তিনি বলেন,বর্তমান  সরকার ওয়াদা ভঙ্গের সরকার। বিগত নির্বাচনের পর ২০০৮ সালের ৩১ ডিসেম্বর বাংলাদেশ-চীন মৈত্রী সম্মেলন কেন্দ্রে মাননীয় প্রধানমন্ত্রী বলেছিলেন সরকারবিরোধী দলকে সংখ্যা দিয়ে বিচার করবে না। আওয়ামী লীগ প্রতিহিংসার রাজনীতির পথ পরিহার করবে। প্রয়োজনে বিরোধী দলের নেতার অভিজ্ঞতাকে কাজে লাগানো হবে এবং বিরোধী দলকে ডেপুটি স্পিকারের পদ দেয়া হবে। কিন্তু আওয়ামী লীগ জনগণের কাছে কৃত ওয়াদা রা করতে পারেনি। ভারপ্রাপ্ত আমীরে জামায়াত বলেন,সরকার ১০ টাকা কেজিতে চাল,বিনামূল্যে সার ও ঘরে ঘরে চাকরি দেয়ার কথা বললেও জনগণের কাছে করা অঙ্গীকার  তারা রা করতে পারেনি। এটা সেক্যুলার রাজনীতির ফসল। সরকার দলীয় নেতাকর্মীদের বিরুদ্ধে মামলা প্রত্যাহার করে নিলেও বিরোধী দলীয় নেতাকর্মীদের বিরুদ্ধে ষড়যন্ত্রমূলক মামলা দিয়ে নির্যাতন চালাচ্ছে। এভাবে দেশে সুশাসন উপহার দেয়া সম্ভব নয়। তিনি বলেন,আমাদেরকে ভারতবিরোধী বলে গালি দেয়া হয়। কিন্তু আমরা মোটেই ভারতবিরোধী নই। আমরা বরাবরই ভারতীয় আগ্রাসনের বিরোধী। তারা আমাদের কাছ থেকে বেরুবাড়ী নিয়ে গেলেও আমাদের আজও তিনবিঘা কড়িডোর হস্তান্তর করেনি। ভারত ফারাক্কা বাঁধ দিয়ে দেশের উত্তরাঞ্চলকে মরুভূমিতে পরিণত করেছে। তারা আবার টিপাইমুখে  বাঁধ দেয়ার ষড়যন্ত্র করছে। তারা বলেছিল ভারতকে ট্রানজিট দিলে নাকি দেশ সিঙ্গাপুর হয়ে যাবে। কিন্তু এখন ট্রানজিট ফি চাওয়াকে অসভ্যতা বলা হচ্ছে। তিনি সরকারকে প্রশ্ন করেন সভ্যতা ও অসভ্যতার মানদণ্ড নির্ধারণে কী নতুন করে অভিধান রচনা করতে হবে ? মূলত সরকার ভারতের সাথে আন্ডার গ্রাউন্ড চুক্তি বাস্তবায়ন করছে। অথচ ভাসুরের নাম মুখে নিচ্ছে না। তিনি আরও বলেন,সরকার দেশ শাসনে সার্বিকভাবে ব্যর্থ হয়ে জনগণের দৃষ্টিকে ভিন্নখাতে প্রবাহের জন্য বিরোধী দলের উপর দলন-পীড়নের পথ বেছে নিয়েছে।